Neuvoston direktiivi 88/288/ETY, annettu 3 päivänä toukokuuta 1988, terveyttä koskevista ongelmista yhteisön sisäisessä tuoreen lihan kaupassa annetun direktiivin 64/433/ETY muuttamisesta



Virallinen lehti nro L 124 , 18/05/1988 s. 0028 - 0030

Suomenk. erityispainos Alue 3 Nide 26 s. 0174

Ruotsink. erityispainos Alue 3 Nide 26 s. 0174



NEUVOSTON DIREKTIIVI, annettu 3 päivänä toukokuuta 1988, terveyttä koskevista ongelmista yhteisön sisäisessä tuoreen lihan kaupassa annetun direktiivin 64/433/ETY muuttamisesta (88/288/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että yhteismarkkinoiden ja erityisesti yhteisten markkinajärjestelyjen yhdenmukaisella toiminnalla ei ole toivottua vaikutusta ja kauppa voi vääristyä niin kauan kuin jäsenvaltioiden lihaa koskevien terveysvaatimusten väliset erot haittaavat yhteisön sisäistä kauppaa, neuvoston direktiivillä 64/433/ETY(4), sellaisena kuin se on viimeksi muutettuna asetuksella (ETY) N:o 3805/87(5), luodaan tämän lähentämisen perusta, mutta joitakin kohtia on vielä yhdenmukaistettava, tämän vuoksi olisi yhdenmukaistettava lisävaatimukset, jotka jäädytetyn lihan on täytettävä, ja säädettävä hygieniamääräyksistä yhteisön sisäistä viipaloitujen sivutuotteiden kauppaa varten, ja voi olla tarpeen säätää muista tutkimuksista ante mortem- ja post mortem -tarkastusten yhteydessä paikallisten erityistilanteiden huomioon ottamiseksi; nämä vaatimukset on määritettävä yhteisön menettelyä noudattaen pysyvässä eläinlääkintäkomiteassa, ON ANTANUT TÄMÄN DIREKTIIVIN: 1 artikla Muutetaan direktiivi 64/433/ETY seuraavasti: 1. Lisätään 3 artiklan 1 kohdan C alakohtaan virkkeet seuraavasti: "Sivutuotteita ei saa viipaloida lukuun ottamatta nautaeläinten maksoja, jos nämä maksat viipaloidaan hyväksytyssä leikkaamossa. Neuvosto voi päättää määräenemmistöllä komission ehdotuksesta tämän poikkeuksen laajentamisesta koskemaan muiden eläinlajien maksaa". 2. Korvataan 3 artiklan 1 kohdan D alakohta seuraavasti: "D. Sellainen tuore liha, jota on säilytetty tämän direktiivin mukaisesti jonkin jäsenvaltion hyväksymässä kylmävarastossa ja jota ei sen jälkeen ole käsitelty millään tavalla paitsi varastoinnin yhteydessä: a) sen on täytettävä A alakohdan c, e, g ja h alakohdan sekä B ja C alakohdan vaatimukset tai oltava kolmansista maista yhteisön säännösten mukaisesti tuotua tuoretta lihaa; b) sen mukana on oltava määrämaahan kuljetettaessa liitteessä II olevan mallin mukainen todistus. Tämän todistuksen täyttää virkaeläinlääkäri tuoreen lihaerän mukana olevien terveystodistusten perusteella lihan varastoinnin yhteydessä, ja jos tuore liha on tuotu maahan, todistuksessa on mainittava tuoreen lihan alkuperä." 3. Lisätään 3 artiklan 1 kohtaan alakohta seuraavasti: "E. Sellainen tuore liha, jota on säilytetty direktiivin 72/462/ETY mukaisesti hyväksytyssä kolmannen maan kylmävarastossa tullivalvonnan alaisena ja jota ei sen jälkeen ole käsitelty millään tavalla paitsi varastoinnin yhteydessä: a) sen on täytettävä A, B ja C alakohdan vaatimukset, b) sen mukana on oltava todistus, joka vastaa 16 artiklassa säädetyn menettelyn mukaisesti laadittavaa mallia. Tarkastusta, varastointi- ja kuljetusvaatimusten noudattamisen todistamista sekä todistuksen myöntämistä koskevat erityiset takuut annetaan 16 artiklassa säädettyä menettelyä noudattaen." 4. 5 artiklassa: - korvataan a alakohdan alakohtien jäljessä oleva osa seuraavasti: "jos sille ei ole tarkoitus tehdä jotain direktiivissä 77/99/ETY säädetyistä käsittelyistä ja jos siinä ei ole päätöksessä 84/731/ETY(1) käyttöön otettua erityismerkkiä, (1) EYVL N:o L 196,26.7.1984, s. 46." - korvataan c alakohta seuraavasti: "c) tuore liha, i) joka on peräisin eläimistä, joille on annettu direktiiveissä 81/602/ETY ja 88/146/ETY(*) kiellettyjä aineita, ii) jossa on jäämiä hormonaalisista aineista, jotka on sallittu direktiivin 81/602/ETY 4 artiklassa ja direktiivin 88/146/ETY 2 ja 7 artiklassa säädettyjen poikkeusten mukaisesti, jäämiä antibiooteista, torjunta-aineista tai muista haitallisista aineista... (loppuosa ennallaan). (*) EYVL N:o L 70,16.3.1988, s. 16." 5. Lisätään artikla seuraavasti: "6 a artikla Jäsenvaltioiden on annettava keskusviranomaiselle tai -laitokselle tehtäväksi koota ja hyödyntää virkaeläinlääkärin suorittamien ante mortem- ja post mortem -tarkastusten tuloksia ihmisiin tarttuvien tautien osalta. Jos tällainen tauti todetaan, kyseisen tapauksen tulokset on viipymättä ilmoitettava toimivaltaiselle eläinlääkintäviranomaiselle, joka vastaa eläinten alkuperäkarjan valvonnasta. Jäsenvaltioiden on toimitettava komissiolle tiedot tietyistä taudeista ja erityisesti tapauksista, joissa on todettu ihmisiin tarttuvia tauteja. Komissio antaa 16 artiklassa säädettyä menettelyä noudattaen yksityiskohtaiset säännöt tämän artiklan soveltamisesta ja erityisesti: - määräajoista tietojen toimittamiseksi komissiolle, - tietojen luonteesta, - taudeista, joita tietojen keruu koskee, - tietojen keruusta ja käytöstä." 6. Kumotaan 7 artiklan 1 kohta. 7. Lisätään 13 artiklaan virke seuraavasti: "Samaa menettelyä noudattaen voidaan päättää lisävaatimuksista, jotka on mukautettu jäsenvaltioiden erityistilanteeseen sellaisten tautien osalta, jotka voivat vaarantaa ihmisen terveyden". 8. Muutetaan liite I seuraavasti: a) lisätään 1 kohtaan alakohta seuraavasti: "g) puhdas ja helposti puhdistettava sisäkatto; sen puuttuessa ulkokatto, jonka sisäpinta täyttää nämä edellytykset"; b) korvataan 5 kohdan toinen virke seuraavasti: "Laitteissa on oltava tiivistyneen veden poistojärjestelmä, joka ei voi aiheuttaa lihan saastumista"; c) korvataan 11 kohdan toiseksi viimeinen virke seuraavasti: "Pesualtaan hanat eivät saa olla käsi- tai käsivarsikäyttöisiä"; d) lisätään VII luvun 41 kohtaan alakohta seuraavasti: "E. Virkaeläinlääkäri merkitsee ante mortem- ja post mortem -tarkastusten tulokset muistiin ja todettuaan 6 a artiklassa tarkoitettuja ihmisiin tarttuvia tauteja ilmoittaa niistä eläinten alkuperäkarjan valvonnasta vastaaville toimivaltaisille eläinlääkintäviranomaisille sekä kyseisestä karjasta vastaavalle henkilölle"; e) korvataan VIII luvun 42 kohta seuraavasti: "42. Lihan leikkaaminen 3 artiklan 1 kohdan A alakohdassa tarkoitettua pienemmiksi paloiksi tai luuttomaksi leikkaaminen taikka nautaeläinten maksojen viipaloiminen on sallittua ainoastaan hyväksytyissä leikkaamoissa"; f) lisätään VIII luvun 45 kohdan b alakohtaan virke seuraavasti: "Viipaloinnin, käärimisen ja pakkaamisen aikana nautaeläinten maksojen sisälämpötila on pidettävä tasaisesti enintään + 3 °C: ssa"; g) korvataan X luvun 54 kohdassa ilmaisu "Edellä 51 ja 52 kohdassa tarkoitettu pakattu leikattu liha ja pakatut sivutuotteet" ilmaisulla "Edellä 51 kohdan toisessa alakohdassa ja 52 kohdassa tarkoitettu pakattu leikattu liha ja pakatut sivutuotteet, nautaeläinten viipaloitu maksa mukaan lukien"; h) lisätään XI luvun 59 kohtaan virkkeet seuraavasti: "Nautaeläinten viipaloidut maksat on pakattava yksitellen. Pakkaus saa sisältää ainoastaan kokonaisen viipaloidun elimen sen alkuperäisessä muodossa"; i) korvataan XIII luvun 65 kohdan toinen luetelmakohta seuraavasti: "- Jäädytettävän tuoreen lihan on tultava suoraan hyväksytystä teurastamosta tai hyväksytystä leikkaamosta. Tuoreen lihan saa jäädyttää ainoastaan laitoksessa, josta liha on saatu tai jossa se on leikattu, tai hyväksytyssä kylmävarastossa asianmukaisin laittein. Kun 3 artiklan 1 kohdan A alakohdassa tarkoitetut palat, 52 kohdassa tarkoitetut palat ja sivutuotteet on tarkoitettu jäädytettäviksi, on ne jäädytettävä viipymättä, jollei raakakypsyttämistä vaadita terveyssyistä. Jälkimmäisessä tapauksessa ne on jäädytettävä välittömästi raakakypsyttämisen jälkeen. Jäädytettäviksi tarkoitetut ruhot, puoliruhot ja neljännekset on jäädytettävä viipymättä lämpötilan tasaantumisen jälkeen. Jäädytettäväksi tarkoitettu leikattu liha on jäädytettävä viipymättä leikkauksen jälkeen. Jäädytetyn lihan on saavutettava enintään -12 °C: n sisälämpötila, eikä sitä saa sen jälkeen säilyttää korkeammassa lämpötilassa. Jäädytyskäsitellyssä tuoreessa lihassa on oltava maininta jäädytyskuukaudesta ja -vuodesta." 2 artikla Neuvosto ottaa ante mortem- ja post mortem -tarkastusten vaatimukset uudelleen tarkasteltaviksi komission ennen 1 päivää tammikuuta 1991 6 a artiklan mukaisesti kootun tiedon pohjalta laatiman kertomuksen ja siihen mahdollisesti liitettyjen vaihtoehtoisia, erityisesti tuotantovaiheessa käytettäviä ja vastaavat takuut antavia tarkastusmenetelmiä koskevien ehdotusten perusteella. 3 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1989. Niiden on ilmoitettava tästä komissiolle viipymättä. 4 artikla Tämä direktiivi on osoitettu kaikille jäsenvaltioille. Tehty Brysselissä 3 päivänä toukokuuta 1988. Neuvoston puolesta Puheenjohtaja M. BANGEMANN (1) EYVL N:o C 276, 1.11.1986, s. 11. (2) EYVL N:o C 156, 15.6.1987, s. 190. (3) EYVL N:o C 68, 16.3.1987, s. 2. (4) EYVL N:o 121, 29.7.1964, s. 2012/64. (5) EYVL N:o L 357, 19.12.1987, s. 1.